Ενίσχυση των ΜΕΘ ζητούν οι γιατροί στη Λάρισα | Virus.com.gr\nHome Νέα Ενίσχυση των ΜΕΘ ζητούν οι γιατροί στη Λάρισα\nΤην μέριμνα της πολιτείας για την ανάπτυξη όλων των κρεβατιών ΜΕΘ των νοσηλευτικών ιδρυμάτων της χώρας εξαιτίας του κοροναϊού ζητά ο πρόεδρος του Ιατρικού Συλλόγου της Λάρισας, Κωνσταντίνος Γιαννακόπουλος.\nΕπιτακτική κρίνει την ανάγκη ο ΙΣΛ διαστόματος του κ. Γιαννακόπουλου, ο οποίος επικαλείται τον ταχύ ρυθμό αύξησης των κρουσμάτων του κοροναϊού.\nΖωτικής σημασίας είναι, σύμφωνα με τον πρόεδρο του Ι.Σ.Λ., η πλήρης ανάπτυξη όλων των κρεβατιών ΜΕΘ του Πανεπιστημιακού Γενικού νοσοκομείου Λάρισας και Γενικού Νοσοκομείου Λάρισας.\n«Η ανάπτυξη αυτή θα ενισχύσει το σύστημα Υγείας και θα προσδώσει μεγαλύτερη ασφάλεια στην ενδεχόμενη νοσηλεία βαρέων περιστατικών και από τον κοροναϊό» υποστηρίζει χαρακτηριστικά ο κ. Γιαννακόπουλος.\nΈκκληση απευθύνει ο ίδιος στην ηγεσία του υπουργείου Υγείας και σε κάθε συναρμόδιο να φροντίσουν άμεσα και με ταχύτατες διαδικασίες να στελεχώσουν οι ΜΕΘ με το ανάλογο ιατρικό και νοσηλευτικό προσωπικό και να τις εξοπλίσουν με τον αντίστοιχο ειδικό εξοπλισμό.\nΜεταξύ άλλων, ο πρόεδρος του ΙΣΛ υπενθύμισε την αναγκαιότητα ίδρυσης και λειτουργίας αντίστοιχης ΜΕΘ Παίδων στην περιοχή της Λάρισας.\nTags: Γιαννακόπουλος ΚωνσταντίνοςΙατρικός Σύλλογος ΛάρισαςΜΕΘ


Δίχως Θεό - Consciousness.gr\n21 Σεπτεμβρίου 2019 4 Απριλίου 2020\nΤο «Δίχως Θεό» του Άγγελου Τερζάκη, που η κριτική το χαρακτήρισε «από τα λαμπρότερα δείγματα της νεοελληνικής λογοτεχνίας» (Α. Καραντώνης), «όχι απλώς έργο, αλλά μαρτυρία» (Γ. Χατζίνης), αφηγείται την ιστορία ενός ανθρώπου σκεπτόμενου, επαναστάτη κάποτε, που επιφορτίζεται με την ανατροφή δύο ορφανών ανιψιών του. Ο Παραδείσης θα αγωνιστεί να τα μεγαλώσει με τις πλατιές αντιλήψεις του, που δεν χωρούν σε δογματισμούς. Τα δύο παιδιά θα ακολουθήσουν δρόμο περίεργο, αυτόν που ονομάζαμε άλλοτε «κακό». Το πολυδιαβασμένο αυτό μυθιστόρημα, που ζωντανεύει τη μεσοπολεμική Αθήνα και τον κόσμο της, υφαίνεται -όπως ολόκληρο το έργο του Τερζάκη- πάνω σ’ έναν ιστό πλοκής και στοχασμού με άξονα, εδώ, την ανεπίλυτη συνάρτηση ανατροφής και κληρονομικότητας. Ο Παραδείσης θα πληρώσει με τη ζωή του ένα πείραμα υψηλό. (Από την παρουσίαση στο οπισθόφυλλο του βιβλίου)


Φθηνές πτήσεις από Θεσσαλονίκη προς Κίνα - KAYAK\nΒρείτε φθηνές πτήσεις από Θεσσαλονίκη προς Κίνα\nSKG — Κίνα\nΠώς βρίσκει η KAYAK τόσο χαμηλές τιμές για πτήσεις από Θεσσαλονίκη προς Κίνα;\nH KAYAK είναι μια μηχανή αναζήτησης για ταξίδια. Αυτό σημαίνει ότι ψάχνουμε σε όλο το διαδίκτυο για να βρούμε τις καλύτερες τιμές για τους χρήστες μας. Λαμβάνουμε πάνω από 2 δισεκατομμύρια αναζητήσεις πτήσεων κάθε χρόνο και έτσι μπορούμε να βρούμε ποικιλία τιμών και επιλογών για πτήσεις από Θεσσαλονίκη προς Κίνα.\nΠώς μπορεί να με βοηθήσει το εργαλείο Πρόβλεψης Τιμών της KAYAK να διαλέξω τη σωστή στιγμή για να αγοράσω αεροπορικό εισιτήριο από Θεσσαλονίκη προς Κίνα;\nΤο εργαλείο Πρόβλεψης Τιμών για πτήσεις της KAYAK χρησιμοποιεί ιστορικά δεδομένα για να καθορίσει αν η τιμή για μια πτήση από Θεσσαλονίκη προς Κίνα θα αλλάξει εντός των επόμενων 7 ημερών, προκειμένου οι ταξιδιώτες να γνωρίζουν αν πρέπει να περιμένουν ή να κάνουν κράτηση.\nΠώς λειτουργεί το KAYAK Mix για πτήσεις από Θεσσαλονίκη προς Κίνα;\nΤο KAYAK Mix σάς επιτρέπει να συνδυάσετε εισιτήρια απλής μετάβασης για να εξοικονομήσετε χρήματα σε σχέση με το κλασικό εισιτήριο με επιστροφή. Έτσι, μπορείτε να πετάξετε από Θεσσαλονίκη προς Κίνα με μια αεροπορική εταιρεία και να επιστρέψετε με μια άλλη.\nΠώς λειτουργούν οι "ευέλικτες ημερομηνίες" της KAYAK και γιατί να τις επιλέξω κατά την αναζήτηση πτήσης από Θεσσαλονίκη προς Κίνα;\nΚάποιες φορές, τα σχέδιά μας για ταξίδι δεν είναι τόσο δεσμευτικά. Εάν έχετε ευελιξία, με τις ευέλικτες ημερομηνίες μπορείτε να δείτε όλες τις επιλογές πτήσεων από Θεσσαλονίκη προς Κίνα έως και 3 ημέρες πριν/μετά από τις ημερομηνίες της προτίμησής σας. Για να μπορείτε να επιλέξετε τις πτήσεις που ανταποκρίνονται καλύτερα στις ανάγκες σας.\nΜέτρα ασφαλείας αεροπορικών εταιρειών για πτήσεις από Θεσσαλονίκη προς Κίνα\nΟι αεροπορικές εταιρείες που πραγματοποιούν την πτήση από Θεσσαλονίκη προς Κίνα έχουν θέσει σε εφαρμογή μέτρα ασφαλείας και προσαρμοσμένες πολιτικές για να εξυπηρετήσουν καλύτερα τις ανάγκες των επιβατών. Οι πολιτικές ενδέχεται να διαφέρουν ανάλογα την αεροπορική.\nΚαθημερινός καθαρισμός, εγκατάσταση φίλτρων HEPA στην καμπίνα στις πτήσεις από Θεσσαλονίκη προς Κίνα\nΗ χρήση της μάσκας στην καμπίνα είναι υποχρεωτική, παρέχονται μάσκες στις πτήσεις από Θεσσαλονίκη προς Κίνα\nΟι μεσαίες θέσεις δεν είναι διαθέσιμες για κράτηση από Θεσσαλονίκη προς Κίνα\nΤεστ αντισωμάτων, τεστ για συμπτώματα στις πτήσεις από Θεσσαλονίκη προς Κίνα\nΚατάργηση χρέωσης αλλαγής. Αναζητήστε ευέλικτες πτήσεις από Θεσσαλονίκη προς Κίνα\nΘεσσαλονίκη - Κίνα Πτήσεις\nΚίνα - Θεσσαλονίκη\nΒρείτε πτήσεις προς Κίνα στην KAYAK. Βρείτε φθηνά εισιτήρια προς όλους τους προορισμούς στην πόλη Κίνα από Θεσσαλονίκη. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε φθηνά αεροπορικά εισιτήρια και να κάνετε κράτηση της πτήσης που σας ταιριάζει καλύτερα. Με την KAYAK μπορείτε επίσης να συγκρίνετε τιμές αεροπορικών εισιτηρίων για πτήσεις της τελευταίας στιγμής προς όλους τους προορισμούς στην πόλη Κίνα από Θεσσαλονίκη.


Σακίδιο πλάτης Cardinal 30L MT1075 χακί - Tobros\nΣακίδιο πλάτης Cardinal 30L MT1075 χακί\nΚωδικός προϊόντος: ca_33084 Κατηγορίες: Ανδρικά, Σακίδια Πλάτης, Τσάντες & Πορτοφόλια\n‘-Σακίδιο που θα σας επιτρέψει να ξεκινήσετε την επόμενη βόλτα σας, το ταξίδι κάμπινγκ με ότι χρειάζεστε. Ένας αγκιστροειδής κρίκος στην κορυφή, σε συνδυασμό με τα μπροστινά τμήματα φερμουάρ αποθήκευσης,\n-Εξασφαλίζει ότι τα πρακτικά πράγματα όπως ένα καινούριο ζευγάρι κάλτσες, είναι εύκολο να αρπαχτεί χωρίς να εκφορτώσετε ολόκληρο το σακίδιο σας στη μέση του μονοπατιού. Εχει ζώνες ώμου με ρυθμιζόμενους ιμάντες και ρυθμιζόμενες θήκες, καθώς και το αναπνεύσιμο πλέγμα, επιτρέπουν τη μέγιστη άνεση μεταφοράς ακόμη και όταν περπατάτε στους λόφους.\n-Είναι κατασκευασμένο από νάιλον ύφασμα, υψηλής ποιοτητας και ανθεκτικό.\n-Διαθέτει ευρύχωρο κεντρικό διαμέρισμα με φερμουάρ γύρω από το κλείσιμο, εσωτερική τσέπη με φερμουάρ και τσέπη ματιών.\n-Μπροστινά αποθηκευτικά διαμερίσματα φερμουάρ.\n-Ενισχυμένοι και ρυθμιζόμενοι ιμάντες ώμου.\n-Ρυθμιζόμενη και αφαιρούμενη θωρακική ζώνη και ζώνη ισχίου.\n-Δυνατότητα αναπνοής από το πλέγμα για άνεση.\nΌλα τα σακουλάκια είναι με φερμουάρ, εύκολο άνοιγμα και κλείσιμο.\nΟι εσωτερικοί θύλακες κατασκευάζονται από αδιάβροχο και ανθεκτικό υλικό.\nΟι ιμάντες ώμων είναι γεμισμένοι και μπορούν να ρυθμίζονται με βρόχους.\nΖώνη μέσης 1,5 ιντσών και ιμάντα στέρνου 1 ιντσών.\nΤο πίσω μέρος του σακιδίου είναι γεμάτο με αφρό, που είναι άνετος.\nΥπάρχουν μικρές θήκες μέσα στο κυρίως διαμέρισμα για τις ανάγκες σας.


Μητέρα Μαρία Μυρτιδιώτισσα, Μοναχή, Προσκυνήτρια, Ηγουμένη της Μονής Οινουσσών | Πεμπτουσία\nΜητέρα Μαρία Μυρτιδιώτισσα, Μοναχή, Προσκυνήτρια, Ηγουμένη της Μονής Οινουσσών\nΣτο όμορφο νησί των Οινουσσών, λίγο έξω από την πόλη και πάνω από τον όρμο Τσελεπί, είναι κτισμένη η Ιερά Μονή του Ευαγγελισμού της Θεοτόκου. Η ιστορία της ίδρυσης αυτής της Ιεράς Μονής είναι μυθιστορηματική, όπως μυθιστορηματική ήταν και η ζωή της ιδρύτριας, κτήτορος και πρώτης Ηγουμένης, μέχρι της κοιμήσεώς της, Μαρίας Μυρτιδιώτισσας Μοναχής Προσκυνήτριας.\nΠοια όμως ήταν η Γερόντισσα αυτή; Γεννήθηκε μέσα στα πλούτη και τις ανέσεις, ως κόρη της εφοπλιστικής οικογένειας του Δημητρίου Λαιμού. Το κοσμικό όνομά της ήταν Κατίγκω Λαιμού. Παρ’όλον που ζούσε μέσα στον πλούτο και την ευμάρεια, η ψυχή της, από μικρή, καθοδηγούνταν από τον λόγο του Θεού στο Άγιο θέλημά του. Στο πατρικό της σπίτι είχε εικονοστάσι σε ειδικό δωμάτιο, στο οποίον επί ώρες προσευχόταν. Η μικρή Κατίγκω, όσο κι αν της φώναζε η μητέρα της να συντομεύει για να κοιμηθεί, παρέμενε ώρες μπροστά στο εικονοστάσι της. Στα 16 χρόνια της, είδε στον ύπνο της ότι ενώ προσκυνούσε τον Επιτάφιο στον Ναό του Αγίου Νικολάου της πόλης των Οινουσσών, είδε τον Χριστό Ζώντα. Του ζήτησε να της κάνει τη χάρη να πραγματοποιεί ό,τι η ίδια Του ζητεί και Εκείνος έγνεψε με στοργή καταφατικά. Μετά από αυτό η πίστη της έγινε φλόγα για τον Θεό.\nΗ Μοναχή Μαρία Μυρτιδιώτισσα, (1912-2005) κτήτωρ και πρώτη Ηγουμένη της Μονής\nΣτην συνέχεια, αφού τελείωσε το σχολείο, υπακούοντας στο γονεϊκό θέλημα, παντρεύτηκε τον επίσης εφοπλιστή Πανάγο Πατέρα (του Διαμαντή), μετέπειτα μοναχό Ξενοφώντα, μια ψυχή άκακη με χάρισμα ελεημοσύνης. Έκαναν οικογένεια, τρία παιδιά, την Καλλιόπη, τον Διαμαντή και την Ειρήνη, και ζούσαν μια ζωή Χριστιανική τηρώντας τα τυπικά, ακόμα και έξω από το σπίτι σε όποιο μέρος του κόσμου κι αν βρισκόταν στα πλαίσια των επαγγελματικών τους υποχρεώσεων.\nΗ ζωή τους στη βίλλα τους στο Ψυχικό ευωδίαζε αγάπη και προσφορά και πόρρω απείχε από ό,τι το μυαλό μας θα φανταζόταν για την ζωή τόσο πλουσίων και προβεβλημένων ανθρώπων!\nΟ εκκλησιασμός και η αργία της Κυριακής τηρούνταν απαρεγκλίτως. Το μαγείρεμα και οι άλλες οικιακές φροντίδες τελείωναν το Σάββατο για όλους, αφεντικά και υπηρετικό προσωπικό. Τετάρτες και Παρασκευές ήταν ημέρες νηστείας. Συχνά έκαναν λειτουργίες και ολονυχτίες και στα σαλόνια τους φιλοξενούνταν όχι μόνο επώνυμοι αλλά και απλοί ταπεινοί αδελφοί, σεβαστοί γέροντες και γερόντισσες που την εποχή εκείνη ήταν φοιτήτριες αλλά και επιστήμονες. Εκδήλωναν την αγάπη τους και με γεύματα προς οικογένειες πολυτέκνων. Πλούσια τράπεζα παρέθεταν μετά τις λειτουργίες και τις ολονυκτίες όπου όλοι οι παριστάμενοι, χωρίς κοινωνικές διακρίσεις, μπορούσαν να παρακαθίσουν. Χαρακτηριστικά αναφέρουμε ότι συχνά οι παρακαθήμενοι εύρισκαν στην πετσέτα διπλωμένο φάκελο με σημαντικό ποσό, που αποτελούσε σημαντική βοήθεια για τις καθημερινές ανάγκες τους. Λέγεται δε, ότι κάθε πρωί σε ειδικό συρτάρι του μαγειρείου έβαζαν οι οικοδεσπότες αρκετά χρήματα, ώστε η υπεύθυνη υπηρεσία να δίνει σε όποιον ερχόταν και ζητούσε ελεημοσύνη. Αν το βράδυ έμεναν στο συρτάρι χρήματα, οι οικοδεσπότες μάλωναν την υπεύθυνη ώστε να μην τσιγκουνεύεται και να δίνει περισσότερα όταν ζητούσαν!\nΤέτοια ήταν η στάση τους απέναντι στους έχοντες ανάγκη!\nΜετά από το δείπνο, η αρχόντισσα Κατίγκω, κατέβαινε στην κουζίνα και καλούσε όλες τις κοπέλες στο εκκλησάκι της βίλλας για να προσευχηθούν. Εκεί, όλες μαζί σαν μια οικογένεια προσεύχονταν και έκαναν το απόδειπνο, παρακλήσεις και κανόνες.\nΗ ζωή όμως, δυστυχώς, δεν είναι διαρκώς ρόδινη. Η ασθένεια του συζύγου της Κατίγκως, του Πανάγου Διαμ. Πατέρα ήρθε ως κεραυνός εν αιθρία. Ένας σπάνιος και δύσκολος καρκίνος, τεράστια δοκιμασία, που δεν άφηνε πολλά περιθώρια αισιοδοξίας. Η οικογένεια κατέφυγε στους καλύτερους γιατρούς αλλά συγχρόνως στράφηκε με περισσότερο ζήλο και πίστη προς τον Κύριο.\nΤότε, η μικρή κόρη της οικογένειας, η Ειρήνη ζήτησε θερμά από το Θεό να πάρει την ασθένεια του πατέρα της για να συνέλθει εκείνος, που ήταν ο στυλοβάτης της οικογένειας. Άδηλες οι βουλές του Κυρίου! H μικρή κόρη προσβλήθηκε από την ίδια ασθένεια του πατέρα της, ο οποίος συνήλθε και έζησε για πολλά χρόνια ακόμη. Οι γιατροί δεν μπορούσαν να εξηγήσουν αυτό το φαινόμενο. Η αρρώστια αυτή δεν ήταν κολλητική. Πώς πέρασε από τον πατέρα στην κόρη;\nΤην περίοδο των ασθενειών αυτών η βίλλα του Ψυχικού μετατράπηκε σε μοναστήρι σχεδόν. Οι καλύτεροι πνευματικοί της εποχής, ιερείς, ιεροκήρυκες, πνευματικοί άνθρωποι, προβεβλημένοι αλλά και ταπεινοί, συγκεντρωνόταν προς στήριξη και πνευματική ανάταση της οικογένειας.\nΗ μικρή Ειρήνη, με καρτερία υπέμεινε τις πολλές ταλαιπωρίες που συνόδευαν το πλήθος των ιατρικών θεραπειών στις καλύτερες κλινικές της Ευρώπης. Η ασθένεια όμως νίκησε το σώμα της. Λίγο καιρό πριν την κατάληξή της είχε δεχθεί την μοναχική κουρά και ως μοναχή πλέον, με την ονομασία Ειρήνη Μυρτιδιώτισσα, αναχώρησε στους ουρανούς για να αναπαυθεί στις αγκάλες του Κυρίου της, το 1960 σε ηλικία 21 ετών.\nΌσο η Ειρήνη ήταν άρρωστη, η οικογένεια είχε κάνει μαζί με την ίδια ένα τάμα. Να χτίσουν ένα Μοναστήρι. Με τον θάνατο της Ειρήνης, φαίνεται ότι έφθασε η ώρα αυτή. Πού θα το έφτιαχναν όμως; Τους απασχολούσε το ζήτημα αυτό, και σκέπτονταν διάφορες τοποθεσίες, ώσπου ο Γέροντας Ιερώνυμος της Αιγίνης, τον οποίον συχνά επισκέπτονταν, τους συμβούλεψε, ίσως, το αυτονόητο. «…καλόν πράγμα σας εφώτισεν ο Θεός…. έχει ο τόπος σας Μοναστήρι; Όχι; Ε τότε …. στον τόπο σας, λοιπόν. Στις Οινούσσες». Έτσι και έγινε! Το 1963 μπήκε ο θεμέλιος λίθος της Μονής, σε αρχιτεκτονικά σχέδια του Αρχιτέκτονα Γ.Κούτση, εκ Ζακύνθου. Η μονή αφιερώθηκε στον Ευαγγελισμό της Θεοτόκου, (όπως ήταν και το εκκλησάκι της βίλλας του Ψυχικού).\nΕν τω μεταξύ ασθένησε εκ νέου ο Πανάγος Διαμ. Πατέρας και αισθάνθηκε ότι η ώρα της αναχώρησής του κοντά στον Κύριο δεν ήταν μακριά. Εκάρη Μοναχός με το όνομα Ξενοφών. Έζησε ακόμη τρία σχεδόν χρόνια, ως Μοναχός Ξενοφών και άφησε την τελευταία του πνοή τελικά το Δεκέμβριο του 1966. Πριν το τέλος του, επισκέφθηκαν με την Κατίγκω τον Γέροντα Ιερώνυμο της Αιγίνης για να πάρουν την ευχή του. Εκείνος όρισε να γίνει και εκείνη μοναχή και πριν τις 40 ημέρες της χηρείας της να «βγάλει τα ρούχα της χηρείας και να ενδυθεί τα ρούχα της Μοναχής». Της είπε ακόμα ότι «θα περάσεις πολλές θλίψεις αλλά ό,τι θέλει ο Θεός».\nΣτις 20 Οκτωβρίου του 1967 η Κατίγκω ενεδύθη το μοναχικό ράσο, με το όνομα Μαρία Μυρτιδιώτισσα, Μοναχή Προσκυνήτρια και συγχρόνως ανέλαβε την ηγουμενία της Ιεράς Μονής στις Οινούσσες.\nΜετά την κοίμηση του πατέρα Ξενοφώντα, ακολούθησε εντελώς ξαφνικά ο θάνατος της μεγάλης κόρης της Καλλιόπης σε ηλικία 47 ετών και αργότερα του τρίτου παιδιού της Κατίγκως, του Διαμαντή, στην ίδια πάλι ηλικία των 47 ετών.\n«Τις έγνω νουν Κυρίου;». «Καλή αντάμωση στους ουρανούς». Με αυτά τα λόγια η Μητέρα κατευόδωνε τα παιδιά της. Πόσο τραγική μοίρα να θάψει η μάνα τα παιδιά της και να μείνει τελευταία από την οικογένειά της! Τι σφυροκόπημα των πειρασμών! Κι όμως: «Δόξα τω Θεώ» ήταν η απάντηση στο άγγελμα των θανάτων των παιδιών της και ακόμα «Ο Θεός ούτε λαθεύει, ούτε αδικεί».\nΧαρακτηριστικό της ακλόνητης πίστης της Κατίγκως είναι το παρακάτω περιστατικό: Κάποτε σε μια δίκη ο συνήγορός της για να δημιουργήσει τις κατάλληλες εντυπώσεις στο δικαστήριο για την πελάτισσά του είπε απευθυνόμενος στους δικαστάς: «Η γυναίκα αυτή κε Πρόεδρε είχε την ατυχία να χάσει την κόρη της σε νεαρή ηλικία…». Στο σημείο αυτό η Κατίγκω αγνοώντας τους κανόνες του δικαστηρίου σηκώθηκε και απάντησε στον συνήγορό της; «Όχι κε δικηγόρε. Δεν είχα καμιά ατυχία. Ό,τι δίνει ή επιτρέπει ο Θεός δεν είναι ατυχία αλλά δώρο δικό Του». Τόσο ακλόνητη πίστη είχε, και πάνω σε αυτό το θέμα καμιά υποχώρηση δεν δεχόταν.\nΗ Ιερά Μονή από ψηλά\n«Πώς αντέξατε τόσο μεγάλο πόνο, τις απώλειες, του συζύγου σας και των τριών τέκνων σας;» την ρώτησε κάποιος από την Ομηρική Ακαδημία Λουξεμβούργου, για να απαντήσει η ίδια : «Ο Θεός δεν είναι άδικος και ξέρει τι κάνει. Άσε τα παιδάκια μου κοντά στο Θεό. Είναι καλύτερα από ότι θα ήταν αν τα είχα εγώ. Εγώ τα μάλωνα κι όλας!»\nΣτη διάρκεια της Ηγουμενίας της υπήρξε δίκαιη, ευσεβής, άφοβη, αυστηρή, φιλεύσπλαχνη, στοργική, αρχοντική, ελεήμων, απολύτως δοσμένη στην Μοναχική της αποστολή. Με ένα γλυκό χαμόγελο στην μορφή της, έκφραση της Θείας χάριτος αλλά και της ανθρώπινης καλοσύνης της και με αστείρευτη αγάπη στην καρδιά της, αγαπούσε τον Χριστό και γι’αυτό όλον τον κόσμο. Έκανε πλήθος δωρεές σε νοσοκομεία ή άλλα ιδρύματα, τηρούσε το τυπικό, και ήταν η Μητέρα της αδελφότητας της Μονής, στην οποίαν είχαν προσχωρήσει και πολλές κοπέλες από το προσωπικό της βίλλας.\nΌλα τα μέλη την οικογένειά της τα μετέφερε και τα ενταφίασε σε ειδικό χώρο στην Μονή, όπως τους είχε υποδείξει ο γέροντας Ιερώνυμος. Η Ειρήνη Μυρτιδιώτισσα μοναχή, μεταφέρθηκε στην Μονή μετά την εκταφή της από την Αττική γη. Με έκπληξη είδαν κατά την εκταφή, ότι το σκήνωμα της κοπέλας ήταν σχεδόν ακέραιο και ευωδίαζε. Μόνο στο πρόσωπο είχε λίγο αλλοιωθεί. Σήμερα αναπαύεται στον ειδικό χώρο της Μονής σε ειδική γυάλινη λάρνακα. Εκεί αναπαύονται ο Μοναχός Ξενοφών, (κατά κόσμον Πανάγος Πατέρας), τα δυο άλλα παιδιά της Μαρίας Μυρτιδιώτισσας, οι γονείς της και η ίδια, από την 9η Ιουνίου του 2005, οπότε και ανεχώρησε με τρόπο ήρεμο και μετά από σύντομη ασθένεια, στην αγαπημένη της Ουράνια Πολιτεία.\nΣήμερα η Μοναχή Μαρία Μυρτιδιώτισσα, (κατά κόσμον Κατίγκω Λαιμού- Πατέρα) αναπαύεται στον ειδικό χώρο της Μονής της, κοντά στην κόρη της Ειρήνη, της οποίας στο σκήνωμα φυλάσσεται σχεδόν αναλλοίωτο, σε λάρνακα με γυάλινο σκέπασμα, κοντά στον Σύζυγό της Μοναχό Ξενοφώντα, (κατά κόσμον Πανάγο Διαμ. Πατέρα), κοντά τα άλλα δυο παιδιά της, Καλλιόπη και Διαμαντή και τους γονείς της.\nΜε λίγα λόγια θα αναφερθούμε στο Μοναστήρι, το οποίον εγκαινιάσθηκε το 1965. Όπως είπαμε στη αρχή του άρθρου, το μοναστήρι είναι χτισμένο πάνω από τον προσήνεμο και πανέμορφο όρμο Τσελεπί. Σύμφωνα με το κεφάλαιο 20, (στίχος 15) των Πράξεων των Αποστόλων, και κατά την ερμηνεία του Φώτη Κόντογλου, στον όρμο αυτόν κατέφυγε μάλλον ο Απόστολος Παύλος εξ αιτίας θαλασσοταραχής, πριν αναχωρήσει για τη Σάμο. Η αγιογράφηση του Ναού έγινε από τον Κ.Γεωργακόπουλο, σε σχέδια του Φ. Κόντογλου, που υπήρξε φίλος της οικογένειας.\nΣήμερα, στο όμορφο αυτό πνευματικό καταφύγιο, μόλις τρία χιλιόμετρα από το λιμάνι των Οινουσσών και πολύ κοντά στο νησί της Χίου, ζουν και συνεχίζουν το έργο της Μητέρας πολλές μοναχές, υπό την τωρινή Ηγουμένη τους, και αποτελεί ευλογία για τον ταξιδιώτη να το επισκεφθεί και να το προσκυνήσει.\nΗ Μητέρα Μαρία Μυρτιδιώτισσα Μοναχή Προσκυνήτρια, έκδοση της Ιεράς Μονής Οινουσσών, Χίος 2008.\nΕργασία μαθητών του 3ου ΓΥΜΝΑΣΙΟΥ ΧΙΟΥ στο μάθημα της Τοπικής Ιστορίας για το Σχολικό Έτος 2015-2016\nΠροφορική επικοινωνία με τις μοναχές της Μονής\nΆγιος Κυπριανός Αρχιεπίσκοπος Κύπρου, ο μάρτυρας της πίστεως και της πατρίδος († 9 Ιουλίου 1821) 9 Ιουλίου 2020\nΌταν η παράδοση συναντά την ορθοδοξία – Φώτης Κόντογλου (μέρος 50ό) 9 Ιουλίου 2020\nΟ Χριστός ευλογεί τον γάμο 7 Ιουλίου 2020


Ολυμπιακός-Μπέρνλι 3-1: Φορτούνης λαμπρός τον οδηγεί στους ομίλους - Fosonline\nΟλυμπιακός-Μπέρνλι 3-1: Φορτούνης λαμπρός τον οδηγεί στους ομίλους\nΠέμπτη, 23 Αυγούστου 2018 22:51\nΜε έναν φουριόζο Φορτούνη οι Πειραιώτες ξεπέρασαν όποιες αναποδιές τους παρουσιάστηκαν και πήραν μεγάλο προβάδισμα για την πρόκριση.\nΈχει αλλάξει σε πολλά ο φετινός Ολυμπιακός και το έδειξε στο ματς με τη Μπέρνλι όταν είδε να στραβώνουν τα πάντα, αλλά έβγαλε αντίδραση και νίκησε με 3-1 παίρνοντας σαφέστατο προβάδισμα για την πρόκριση στους ομίλους του Europa League. Οι Πειραιώτες με αυτό το σκορ έβαλαν τις βάσεις για την πολυπόθητη πρόκριση στους ομίλους της διοργάνωσης. Είδαν έναν Φορτούνη στο "καυτό" Καραϊσκάκη να παίρνει την ομάδα από το χέρι και να βγαίνει μπροστά στα δύσκολα. Να σκοράρει δύο φορές και να είναι ο δημιουργός στο άλλο γκολ. Παρά τις αλλοπρόσαλλες αποφάσεις του Βίντσιτς ο Ολυμπιακός είχε χαρακτήρα και έφτασε σε μία πολύ μεγάλη νίκη. Πέρα από το κέρδος ότι παίρνει προβάδισμα για την πρόκριση η ομάδα χτίζει μία άλλη νοοτροπία και έναν άλλο χαρακτήρα κόντρα σε ότι βλέπαμε πέρσι. Ας δούμε αναλυτικά τι συνέβη στο "Γ. Καραϊσκάκης"…\nΕκπλήξεις δεν είχε στην αρχική ενδεκάδα ο Ολυμπιακός με τον Πέδρο Μαρτίνς να επιλέγει τους έντεκα που είχαν ξεκινήσει και στα δύο ματς με τη Λουκέρνη. Οι Πειραιώτες γνώριζαν πως απέναντι τους θα βρουν μία πολύ καλύτερη ομάδα από την ελβετική που απέκλεισαν στον προηγούμενο γύρο. Η Μπέρνλι έδειξε ανεπηρέαστη από την ατμόσφαιρα και ειδικά στα πρώτα δέκα λεπτά έδειξε να πατάει καλύτερα στο γήπεδο. Ο Ολυμπιακός είχε δώσει χώρους στους Άγγλους και ήταν ολοφάνερο πως ήταν πιο προσεκτικός στις κινήσεις του σε σχέση με τα ματς κόντρα στη Λουκέρνη.\nΈκανε το 1-0, αλλά του στράβωσαν τα πάντα\nΑπό το 15' και μετά ο Ολυμπιακός άρχισε να ελέγχει το ματς, αφού είχαν περάσει οι κίνδυνοι από κάποιες στημένες φάσεις των Άγγλων. Ο Φορτούνης και σε αυτό το ματς προσπάθησε να πάρει μπάλες και πρωτοβουλίες για να δημιουργηθούν καταστάσεις στην αντίπαλη άμυνα. Συνοδοιπόρος του ήταν ο Ποντένσε, ο οποίος στο 19' κέρδισε το φάουλ, το οποίο εκτέλεσε άψογα ο Φορτούνης και έκανε το 1-0. Από εκείνο το σημείο και μετά ο Ολυμπιακός ήταν κυρίαρχος στον αγωνιστικό χώρο. Πατούσε πολύ καλά και πίεζε τη Μπέρνλι για ένα δεύτερο γκολ. Σε αυτό το διάστημα του έλειψε η τελική προσπάθεια τόσο σε εκτελέσεις όσο και σε πάσες. Στο 29' ο Ποντένσε πάτησε περιοχή και από ένα μαρκάρισμα του Λονγκ βρέθηκε στο έδαφος. Οι διαμαρτυρίες ήταν έντονες από τους Πειραιώτες που ζήτησαν πέναλτι.\nΣτο 31' ο Φορτούνης τροφοδότησε τον Λάζαρο, ο οποίος έκανε την παράλληλη μπαλιά, αλλά δεν βρέθηκε κάποιος να σπρώξει τη μπάλα στα δίχτυα. Στο 32', όμως, έγινε η φάση που έφερε και την ισοφάριση για τη Μπέρνλι. Ο Καμαρά μάρκαρε τον Γουντ στην περιοχή, ο οποίος βρέθηκε στο έδαφος και ο Βίντσιτς έδειξε την άσπρη βούλα σε μία φάση που φαίνεται πως ο παίκτης της Μπέρνλι εκβίασε το πέναλτι. Ο Γουντ εκτέλεσε εύστοχα στο 33' και έκανε το 1-1, ενώ στο 43' είχε καλή κεφαλιά που πέρασε άουτ. Σε αυτό το διάστημα ο Ολυμπιακός επιχείρησε να ψάξει το γκολ, όμως, από ένα σημείο και μετά κυριάρχησε ο εκνευρισμός. Η φάση που έβαλε "φωτιά" στο γήπεδο έγινε στο 44' όταν ο Φορτούνης έκανε το γύρισμα η μπάλα φαίνεται να βρίσκει στο χέρι του Γουάρντ, αλλά ο Σλοβένος ρέφερι έδειξε να συνεχιστεί το παιχνίδι. Οι Πειραιώτες ξεσηκώθηκαν ζητώντας πέναλτι και οι διαμαρτυρίες ήταν πολύ έντονες από παίκτες και κόσμο. Σε αυτό το πρώτο ημίχρονο δεν μπορούμε να πούμε ότι το παιχνίδι είχε καλό ρυθμό, αφού κυριάρχησαν οι σκληρές μονομαχίες ανάμεσα στους ποδοσφαιριστές. Και ο Ολυμπιακός ήταν πιο προσεκτικός στις κινήσεις του με χαρακτηριστικότερο παράδειγμα πως οι προωθήσεις των δύο μπακ ήταν περιορισμένες.\nΈνας φανταστικός Φορτούνης\nΚι ενώ το πρώτο μέρος ολοκληρώθηκε με τον χειρότερο τρόπο για τον Ολυμπιακό και με έντονες διαμαρτυρίες για τον Σλοβένο ρέφερι η ομάδα βγήκε στον αγωνιστικό χώρο στην επανάληψη ανεπηρέαστη απ' όλα αυτά. Στο 49' ο Φορτούνης εκτέλεσε το φάουλ και ο Μπουχαλάκης με κεφαλιά έκανε το 2-1 για τον Ολυμπιακό. Οι Πειραιώτες ήταν φουριόζοι στην επανάληψη και έβγαλαν φοβερή αντίδραση παρά το γεγονός ότι έβλεπαν να στραβώνει το ματς. Στο 58' ο Ποντένσε δεν πρόλαβε για λίγο να βάλει το πόδι του για το 3-1 και στο 59' ο Καμαρά έκανε το σουτ έξω από την περιοχή, η μπάλα βρήκε στο χέρι του Γκίμπσον και αυτή τη φορά ο Βίντσιτς έδειξε την άσπρη βούλα. Ο Φορτούνης στο 60' εκτέλεσε εύστοχα το πέναλτι και έκανε το 3-1 για τον Ολυμπιακό. Σε αυτό το σημείο η Μπέρνλι έμεινε και με δέκα παίκτες λόγω αποβολής του Γκίμπσον. Η "ερυθρόλευκη"… καταιγίδα συνέχισε να επιτίθεται και χάθηκαν ευκαιρίες στο 63' με τον Ποντένσε και στο 73' με τον Γκερέρο.\nΟ Ολυμπιακός κυριαρχούσε στον αγωνιστικό χώρο μη αφήνοντας περιθώρια αντίδρασης στη Μπέρνλι, η οποία έδειξε ξαφνιασμένη από τον τρόπο που μπήκε ο Ολυμπιακός στο γήπεδο. Οι ποδοσφαιριστές του Μαρτίνς έβγαλαν απίστευτο πάθος και ένταση στο γήπεδο και "κατάπιαν" τους αντιπάλους τους, οι οποίοι απείλησαν στο τελευταίο δεκάλεπτο, ενώ το γκολ του Βόουκς στο 88' ακυρώθηκε ως οφσάιντ. Έτσι το ματς ολοκληρώθηκε με τον Ολυμπιακό να έχει πάρει πολύ μεγάλο προβάδισμα για την πρόκριση στους ομίλους.\nΣκόρερ: 19' Φορτούνης, 33' Γουντ (πέναλτι). 49' Μπουχαλάκης, 60' Φορτούνης (πέναλτι)\nΚίτρινες Κάρτες: 32' Μπουχαλάκης, 44' Χριστοδουλόπουλος, 47' Γκίμπσον, 58' Γκίμπσον\nΚόκκινες Κάρτες: 58' Γκίμπσον\nΟλυμπιακός (Πέδρο Μαρτίνς): Γιαννιώτης, Ελαμπντελαουί, Μιράντα, Βούκοβιτς, Τσιμίκας, Μπουχαλάκης, Καμαρά, Χριστοδουλόπουλος (84' Ανσαριφάρντ), Φορτούνης (88' Φετφατζίδης), Ποντένσε, Γκερέρο\nΜπέρνλι (Σον Ντάις): Χίτον, Μπάρντσλεϊ, Λονγκ, Γκίμπσον, Γουάρντ (66' Λένον), Χέντρικ, Κορκ, Τέιλορ, Γκούντμουντσον (76' Βόουκς), Μπάρνς, Γουντ (62' Ταρκόφσκι).


: Motoring HellasMagazine Gr: Νέο Ford Focus RS το 2014\nΟριστικοποιήθηκε η έλευση του Ford Focus RS το 2014 με τετρακύλινδρο κινητήρα turbo με κυβισμό 2,3 λίτρα και απόδοση 335 ίππους. Η τρίτη γενιά RS θα χρησιμοποιεί τον ίδιο κινητήρα με την Ευρωπαϊκών προδιαγραφών Mustang η οποία θα παρουσιαστεί το 2014, αλλά με λίγο υψηλότερη απόδοση ώστε να κερδίζει τη μάχη των εντυπώσεων σε μια κατηγορία όπου το κοινό θέλει πάντα το κάτι παραπάνω. Με την οριστικοποίηση της χρήσης του συγκεκριμένου κινητήρα απορρίφθηκαν τα σενάρια για χρήση ηλεκτροκινητήρων στον πίσω άξονα για περισσότερη δύναμη και λιγότερους ρύπους. Έτσι δεν θα υπάρχει κάποια μορφής «τετρακίνηση» όπως θα μπορούσε ενδεχομένως να προσφέρει μία υβριδική διάταξη. Στο νέο Focus RS τα υβριδικά σενάρια έλαβαν τέλος. Η απαιτούμενη τεχνολογία και κυρίως το κόστος ήταν απαγορευτικά για ένα sport hatchback.\nΕμφανισιακά στο gocar σας παρουσιάσαμε ήδη την πρώτη επεξεργασμένη φωτογραφία ώστε να πάρετε μια μικρή γεύση για το τι περιμένουμε. Το Focus RS θα διαθέτει το σύστημα Sound Symposer της Ford, με το οποίο ελέγχεται ο θόρυβος του κινητήρα που φτάνει στην καμπίνα για μεγαλύτερη απόλαυση στις σπορ διαδρομές. Όπως ο προκάτοχος, το νέο RS θα διαθέτει την τροποποιημένη μορφή των γονάτων MacPherson που είναι γνωστή ως RevoKnuckle χάρη στην οποία μειώνεται το όφσετ του βασιλικού πείρου, αλλά και η γωνία κλίσης του βασιλικού πείρου, που προκαλούν το γνωστό «ψάρεμα» στο τιμόνι κατά την επιτάχυνση στα προσθιοκίνητα. Με τη διάταξη αυτή ελαχιστοποιείται το φαινόμενο αυτό και φυσικά ελαττώνεται η καταπόνηση στα ακρόμπαρα. Η νέα γενιά Focus RS θα διαθέτει κι αυτή διαφορικό περιορισμένης ολίσθησης ώστε να περιορίζει το σπινάρισμα του εσωτερικού τροχού στα «κλειστά» κομμάτια χωρίς να υπάρχουν άλλες παρεμβολές στη διαχείριση του κινητήρα.


Zcode-Gr.blogspot.com: Ιουλίου 2015\nΣυνθετική Βενζίνη απο Λιγνίτη\nΘα διαβάσατε ελπίζω πρόσφατα, για τη παραγωγή συνθετικής βενζίνης απο κάρβουνο απο τη Sunfire ή την Αudi.\nΗ ΜΕΘΟΔΟΣ ΠΑΡΑΣΚΕΥΗΣ\nMε τη μέθοδο Fischer-Tropsch είναι δυνατόν να μετατραπεί υδραέριο (ισομοριακό μείγμα CO και Η2) σε κεκορεσμένους και ακόρεστους υδρογονάνθρακες με τη βοήθεια καταλυτών (μείγμα καυσίμων).\nΤο υδραέριο παρασκευάζεται με τη διαβίβαση υπερθέρμων υδρατμών υπεράνω διαπύρων ανθράκων:\nC+H2O—>CO+H2 (χρήση λιθανθράκων κλπ.)\nΗ διαδικασία αυτή δεν είναι κάτι νέο. Έχει χρησιμοποιηθεί στη Γερμανία προπολεμικά (1935). Στην Ελλάδα ουδέποτε. Η Sunfire και η Audi έχουν κάνει βελτιστοποιήσεις και διαφοροποιήσεις στη διαδικασία που προανέφερα, για να μπορούν να προκύψουν νέες πατέντες αλλά είναι περίπου γνωστό τι συμβαίνει και πως γίνεται.\nΟ ΡΟΛΟΣ ΤΩΝ ΑΠΕ\nΓια να γίνει πιο ανταγωνιστική η συνθετική βενζίνη έπρεπε να πέσει το κόστος παραγωγής της (υπάρχει ανάγκη επίτευξης υψηλών θερμοκρασιών).\nΤα ΑΠΕ είναι ότι πρέπει για αυτή τη δουλειά, αφού η ενέργεια απο τον ήλιο δεν στοιχίζει. Tέτοια δυνατότητα δεν υπήρχε παληά. Για το λόγο αυτό, απο τη στιγμή που τα ΑΠΕ διαδόθηκαν παντού, η συζήτηση γύρω απο τη χρήση συνθετικής βενζίνης για τη κίνηση οχημάτων επανήλθε.\nΗ υπερθέρμανση που χρειάζεται στη παρασκευή του υδραερίου μπορεί να επιτευχθεί και με τη τεχνική των κατόπτρων που συγκεντρώνουν τον ήλιο σε κάποιο πυργίσκο (ΑΠΕ) ή με κάτοπτρα που χρησιμοποιούν μηχανές Stirling (ΑΠΕ). Έχω μιλήσει πολύ παλαιότερα για αυτά (βλέπετε εδώ).\nH χρήση των ΑΠΕ μειώνει πολύ το κόστος της συνθετικής βενζίνης και την καθιστά εμπορεύσιμο εναλλακτικό καύσιμο.\nΛΙΓΝΙΤΗΣ, ΒΙΟΚΑΥΣΙΜΑ ΚΑΙ ΕΝΕΡΓΕΙΑΚΗ ΠΟΛΙΤΙΚΗ\nΤα ορυκτά του άνθρακα που υπάρχουν στην Ελλάδα αποτελούν μια καλή χρήση για τη παραγωγή υδραερίου, Η χώρα μας για το λόγο αυτό πρέπει να είναι φειδωλή στη πώληση των πρωτογενών πηγών της γενικώς.\nΕκτός απο το λιγνίτη κλπ, o άνθρακας μπορεί να προέλθει και απο τα φυτά ή απο τα ζώα (βιοκαύσιμα). Σε αυτό το σημείο, θα κάνω μια παρένθεση και θα σας πώ, ότι ακόμη και μέσα απο την αγροτική παραγωγή μπορεί να κατευθύνεται η ενεργειακή πολιτική μιας χώρας.\nΔεν είναι τυχαίο ότι η σημερινή κυβέρνηση “κυνηγάει” τη κίνηση των αυτοκινήτων που καίνε ντήζελ, λόγω βιοντήζελ. Υπάρχει λόγος.\nΑκριβά αγροτικά προιόντα (λόγω φορολόγησης) θα αυξήσουν το κόστος παραγωγής των βιοκαυσίμων και θα κάνουν πιο αναγκαία τη χρήση του φυσικού αερίου (LNG), που μεταφέρουν στην Ελλάδα οι εφοπλιστές (για τους οποίους από ότι φαίνεται όλοι εργάζονται, μπροστά και πίσω απο τα φώτα της "γιορτής"). Έτσι, αναμένεται ότι η “αριστερή” κυβέρνηση του αρχιψεύτη κ. Τσίπρα δεν θα φορολογήσει μελλοντικά το εφοπλισταριό αλλά τους αγρότες και για το λόγο αυτό!\nΟΙ ΜΠΑΤΑΡΙΕΣ ΥΨΗΛΗΣ ΙΣΧΥΟΣ\nΔεν είναι μυστικό, ότι η ηλεκτρική ενέργεια φυλάσσεται σε μπαταρίες υψηλής ισχύος και ότι σε κάποια στιγμή θα αρχίσει να μεταφέρεται υπο τη μορφή μεγάλων επαναφορτίσιμων μπαταριών απο το ένα μέρος του κόσμου στο άλλο. Είναι ενδιαφέρον, ότι η ΔΕΗ δεν έχει λάβει υπόψη της την ύπαρξη αυτών των μπαταριών στο νέο δεκαετές πρόγραμμα ανάπτυξης της.\nΓιατί άραγε; Μήπως γιατί θέλει να χρησιμοποιεί ως καύσιμο μόνο το φυσικό αέριο και να αγοράζει ενέργεια απο τους γείτονες επειδή τις ώρες αιχμής οι μπαταρίες που προανέφερα δεν θα υπάρχουν; Νομίζω ναί.\nΕίμαι εναντίον της χρήσης του λιγνίτη για τη παραγωγή ηλεκτρικής ενέργειας, γιατί επιβαρύνεται το περιβάλλον (μαζί μου συμφωνούν οι κυβερνήσεις των ΗΠΑ, της Κίνας και η ΕΕ) και επειδή είναι και καρκινογόνος. Αυτό δεν σημαίνει ότι είμαι εναντίον της χρήσης του για άλλες εφαρμογές.\nΣτις 5:40:00 π.μ. Δεν υπάρχουν σχόλια:\nΘέματα: Ενέργεια, Οικονομία, Ορυκτός πλούτος


Τι δείχνει νέα έρευνα σχετικά με τη σχέση του τσαγιού με το έμφραγμα και το εγκεφαλικό; | BLOKO\nΑρχική / Διατροφή / Υγεία / Τι δείχνει νέα έρευνα σχετικά με τη σχέση του τσαγιού με το έμφραγμα και το εγκεφαλικό;\nΤι δείχνει νέα έρευνα σχετικά με τη σχέση του τσαγιού με το έμφραγμα και το εγκεφαλικό;\n6/12/2018 04:54:00 μ.μ. Διατροφή , Υγεία Edit\nΥπάρχει μία ουσία στο πράσινο τσάι η οποία, σύμφωνα με τους ειδικούς, φαίνεται να καταπολεμά την αθηροσκλήρωση και έτσι μειώνει τον κίνδυνο για έμφραγμα και εγκεφαλικό.\nΑυτό αναδεικνύει μια νέα βρετανική επιστημονική έρευνα, όμως δεν είναι σίγουρο, προς το παρόν, ότι αν κανείς αρχίσει να πίνει το ένα πράσινο τσάι μετά το άλλο, αυτό όντως θα λειτουργήσει προστατευτικά.\nΑυτές οι συσσωρεύσεις της απολιποπρωτεΐνης δημιουργούνται μέσα στις αθηροσκληρωτικές πλάκες, με αποτέλεσμα να αυξάνουν το μέγεθος των τελευταίων και να περιορίζουν ακόμη περισσότερο την ομαλή ροή του αίματος. Παράλληλα, οι αθηρωματικές πλάκες γίνονται πιο ασταθείς και συνεπώς αυξάνεται ο κίνδυνος για θρόμβωση (έμφραγμα, εγκεφαλικό κ.ά.).\nΤο μόριο της EGCG προσδένεται στην πρωτεΐνη apoA-1 και την μετατρέπει σε μικρότερα διαλυτά μόρια, τα οποία είναι λιγότερο πιθανό να εμποδίσουν την κυκλοφορία του αίματος. Οι ερευνητές αναζητούν πλέον τρόπους για να εισάγονται οι αναγκαίες ποσότητες EGCG στον οργανισμό, χωρίς να χρειάζεται να πιει κανείς μεγάλες ποσότητες πράσινου τσαγιού, κάτι που μπορεί να αποβεί κακό για την υγεία.\nΑυτό, όπως είπαν, πιθανώς προϋποθέτει ότι θα πρέπει να τροποποιηθεί η χημική δομή της EGCG, ώστε να είναι ευκολότερο να απορροφάται από το στομάχι και επίσης να γίνει πιο ανθεκτική στο μεταβολισμό. Επίσης, ίσως αναπτυχθούν νέοι μέθοδοι για την απευθείας χορήγηση της EGCG στις αθηροσκληρωτικές πλάκες.


Gudauri - Ξενοδοχεία, Γεωργία\nΞενοδοχεία - Gudauri\nΠού να μείνετε σε Gudauri\nΤα πιο δημοφιλή ξενοδοχεία σε Γκουντάουρι\nABU Gudauri3 αστέρων\nGudauri: Κορυφαίες πόλεις\nΓκουντάουριΗ πόλη αυτή (Γκουντάουρι) διαθέτει πολλά αξιοθέατα όπως: Περιοχή Αναψυχής του Γκουνταούρι και Βουνοκορφή Sadzele.\nΜάθετε περισσότερα για: Gudauri\nGudauri: Πώς είναι αυτό το μέρος;\nGudauri: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Gudauri) θα βρείτε καταλύματα που ικανοποιούν τις ανάγκες όλων των ταξιδιωτών. Gudauri: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Gudauri), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Gudauri) είναι εδώ με την εγγύηση χαμηλότερης τιμής μας.\nGudauri: Ποια είναι τα καλύτερα μέρη για τη διαμονή σας εδώ;\nΑυτά είναι τα τρία αγαπημένα καταλύματα των ταξιδιωτών μας σε Gudauri:\nΞενοδοχείο με άμεση πρόσβαση σε πίστες σκι, σπα και χώρο φύλαξης εξοπλισμού σκι (Καζμπέγκι)\nΞενοδοχείο με άμεση πρόσβαση σε πίστες σκι, ενοικιάσεις εξοπλισμού σκι και εσωτερική πισίνα (Καζμπέγκι)\nΞενοδοχείο με άμεση πρόσβαση σε πίστες σκι, χώρο φύλαξης εξοπλισμού σκι και ενοικιάσεις εξοπλισμού σκι (Καζμπέγκι)\nΣε αυτό το μέρος (Gudauri) θα βρείτε 56 καταλύματα με τιμές που ξεκινούν από 14 EUR. Διαλέξτε μία από τις προσφορές ξενοδοχείων μας και επωφεληθείτε από εκπτώσεις έως και 10%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Gudauri) και στη γύρω περιοχή:\n• 6 καταλύματα 4 αστέρων από 37 EUR ανά διανυκτέρευση\n• 4 καταλύματα 3 αστέρων από 14 EUR ανά διανυκτέρευση\nGudauri: Τι να δείτε και να κάνετε\nGudauri: Τι μπορείτε να δείτε στην περιοχή;\n• Περιοχή Αναψυχής του Γκουνταούρι\n• Βουνοκορφή Sadzele\n>Gudauri: Ποια είναι η καλύτερη περίοδος για να επισκεφτείτε αυτό το μέρος;


Τόνοι τροφίμων καταλήγουν στα σκουπίδια\nΤρίτη 20 Μαΐου 2014 06:01\nΗ Ευρωπαϊκή Ένωση σχεδιάζει να καταργηθεί η αναγραφή της ημερομηνίας λήξης σε είδη διατροφής μεγάλης διάρκειας, όπως τα μακαρόνια, το ρύζι ή ο καφές.\nΟι ειδικοί όπως και οι περιβαλλοντολογικές οργανώσεις είναι σύμφωνες σε μια τέτοια απόφαση, καθώς σύμφωνα με τις αποτιμήσεις, κάθε χρόνο καταλήγουν στα σκουπίδια 89 εκατομμύρια τόνοι τροφίμων, που είναι κατάλληλοι προς κατανάλωση.\nΠολλές είναι οι χώρες μέλη που έχουν εκφράσει μια παρόμοια άποψη, επειδή τρόφιμα σαν το ρύζι και τα μακαρόνια, μπορούν να ξεπεράσουν την αναγραφόμενη ημερομηνία λήξης τους χωρίς να αλλοιωθούν, ακόμα και αν περάσουν αρκετοί μήνες. Το πρόβλημα είναι πως πολλές οικογένειες, μόλις ξεπεραστεί η αναγραφόμενη στη συσκευασία ημερομηνία πετούν αμέσως τα τρόφιμα στα σκουπίδια.\nΔιαφορετική άποψη έχουν οι αγροτικές οργανώσεις των χωρών μελών της Ευρωπαϊκής Ένωσης, που συναντώνται σήμερα στην συνεδρίαση του συμβουλίου για την γεωργία που είναι προγραμματισμένο για σήμερα στις Βρυξέλλες.\nΑπό την άλλη, πολλές είναι οι χώρες μέλη που συμφωνούν με το μέτρο και προτείνουν την επέκτασή του και σε άλλα είδη τροφίμων, μεταξύ των οποίων η Ολλανδία και η Σουηδία.


Αρνάκι, κατσικάκι, αλλά και κοτόπουλο θα «πρωταγωνιστήσουν» στο Πασχαλινό τραπέζι (Βίντεο) – InfoNews24\nΑρνάκι, κατσικάκι, αλλά και κοτόπουλο θα «πρωταγωνιστήσουν» στο Πασχαλινό τραπέζι (Βίντεο)\nΑρνάκι και κατσικάκι θα είναι φυσικά, οι «πρωταγωνιστές» και το φετινό Πάσχα, αν και τα τραπέζια θα έχουν σαφώς λιγότερα άτομα, λόγω των περιοριστικών μέτρων που εξακολουθούν να ισχύουν.\nΌπως δήλωσε στο Infonews24 η ταμίας του Σωματείου Κρεοπωλών Σερρών Διαλεχτή Παυλάκη, η κίνηση στα κρεοπωλεία είναι παραπάνω από ικανοποιητική, ενώ όσο πλησιάζει η Κυριακή του Πάσχα, αυξάνεται περισσότερο.\n«Το καταναλωτικό κοινό στηρίζει για μία ακόμη φορά τα Σερραϊκά κρεοπωλεία της γειτονιάς. Οι παραγγελίες δόθηκαν αρκετές μέρες πιο μπροστά φέτος και η κατάσταση ήταν ελεγχόμενη. Τα κρεοπωλεία των Σερρών προσφέρουν και ποιότητα και πολύ καλές τιμές. Ο Σερραίος καταναλωτής στηρίζει πάρα πολύ την τοπική αγορά και ειδικά τους κρεοπώλες της γειτονιάς του, που με την σειρά τους προσφέρουν πολύ καλή ποιότητα προϊόντων» ανέφερε χαρακτηριστικά η κ. Παυλάκη.\nΟι τιμές στο αρνάκι και κατσικάκι, φέτος θα είναι λίγο «τσιμπημένες», αλλά υπάρχει η εξήγηση, όπως υπογράμμισε η κ. Παυλάκη: «Δυστυχώς η τιμή φέτος ήταν λίγο αυξημένη, καθώς το Πάσχα των Καθολικών προηγήθηκε και δεν υπήρχαν πολλά αρνάκια και κατσικάκια. Οι Σερραίοι κρεοπώλες προσπαθούν να βρουν ντόπια αρνάκια και κατσικάκια».\nΌσοι δεν «συμπαθούν» την καθιερωμένη μαγειρίτσα, υπάρχει πάντα και η εναλλακτική λύση του κοτόπουλου και στο κατάστημα της «Διαλεχτής» υπάρχει μεγάλη ποικιλία για το Πασχαλινό τραπέζι: «Είμαστε γι’ αυτούς που δεν τρώνε την καθιερωμένη μαγειρίτσα. Έχουμε μεγάλη ποικιλία σε κοτόπουλο για μαγκάλι, σχάρα, φούρνο, τηγάνι. Έχουμε και τσουρέκι αλμυρό που πρωτοτυπεί».\nΣύμφωνα με την κ. Παυλάκη, τα μέτρα και οι κανόνες ασφάλειας και υγιεινής τηρήθηκαν στο ακέραιο τόσο από τους καταστηματάρχες, όσο και από τους καταναλωτές, ενώ έστειλε και τις ευχές της: «Εύχομαι σε όλο τον κόσμο καλό Πάσχα, καλή Ανάσταση, με υγεία, ευτυχία και να βγούμε γρήγορα από το Γολγοθά του κορονοϊού. Του χρόνου ελεύθεροι όλοι».


Ο δρόμος της κοινωνικής πλειοψηφίας για την εναλλακτική λύση, είναι ο δρόμος της νέας νίκης - ΤΑ ΜΠΛΟΚΙΑ\nΣτέφανος Τζουμάκας https://tvxs.gr/\tPosted on 8 Νοεμβρίου 2019\nΗ χώρα υφίσταται πρωτοφανή δημόσια ρύπανση.\nΗ χώρα χρειάζεται εναλλακτική λύση με τη συγκρότηση μιας νέας πολιτικής και κοινωνικής πλειοψηφίας και όχι μειοψηφικές πρακτικές και επιδιώξεις.\nΣταθερή είναι η ατζέντα του συστήματος για την υποκατάσταση των πραγματικών προβλημάτων της χώρας και με τον -προκλητικά προβεβλημένο- θόρυβο της ακροδεξιάς. Η «αίθουσα» όζει. Ο απαξιωμένος άνθρωπος και ο άπραγος πολίτης είναι το νέο υπόδειγμα του συστήματος.\nΝέα «επαγγέλματα» αποκτά η χώρα. Πρωτοστατούν οι υπόδικοι, οι λαθρέμποροι, οι εργολάβοι, η παρασιτική ολιγαρχία που κατέχει και τα ΜΜΕ. Συμπράττουν και στρατευμένοι δημοσιογράφοι όχι πολιτικών δυνάμεων αλλά επιχειρηματιών.\nΑκολουθούν οι γελωτοποιοί που εισήλθαν στο κοινοβούλιο με ρατσιστικές παρωδίες, καθ υπόδειξη καναλαρχών- ιδιοκτητών ποδοσφαιρικών ομάδων και λοιπών αθλητικών σωματείων που αποτελούν ισχυρούς εκλογικούς μηχανισμούς καθώς και με την αφανή μεν, προφανή δε, εκλογική- και όχι μόνο –σύμπραξη της δεξιάς με την ακροδεξιά.\nΤους φασίστες, τους πατριδοκάπηλους, τους ξενόφοβους και τους λούμπεν οπαδούς τους χαρακτηρίζουν κοινές αναφορές. Είναι θρασύδειλοι, έχουν τη γελοιότητα ως οικόσημο, κινδυνολογούν ολημερίς με τα καμώματα του Ερντογάν και προπαγανδίζουν κατ’ επάγγελμα, τον εθνικισμό και το μίσος στους λούμπεν τηλέ- ψηφοφόρους, των οποίων η άγνοια και η αμορφωσιά δυστυχώς εκπορεύεται και από το εκπαιδευτικό μας σύστημα.\nΟ Μιχαλολιάκος, ως εγκληματίας μεν, αλλά ως όρνιθα δε, προσπάθησε στη δίκη για το φόνο του Π. Φύσσα να «κρατηθεί» από τους ομοϊδεάτες του στη Ν.Δ. Από το Βορίδη, το Πλεύρη, το Χριστόδουλο.\nΗ πολιτική αναπηρία της δεξιάς ήθελε πατερίτσες με πρόσωπα που διακρίνονταν για τις νεοφασιστικές και ρατσιστικές φιοριτούρες, τύπους μεταξύ του γελοίου και του οικτρού, το Πλεύρη, το Μπογδάνο, το Κυρανάκη και άλλους. Μαζί με τους καναλάρχες προσφέρουν μεγάλη υπηρεσία στη δεξιά. Η παράταξή τους διεθνώς προκαλεί πολέμους και κατακτήσεις. Με τις πολιτικές της διεθνούς δεξιάς οδηγούνται εκατοντάδες εκατομμύρια στη προσφυγιά και τη μετανάστευση και ζητάνε και τα ρέστα οι εγχώριοι εκπρόσωποι τους. Παριστάνουν και τους τιμωρούς των επιτευγμάτων τους. Πολιτική λωποδυσία ολκής.\nΗ χώρα βγήκε από τα μνημόνια αλλά όχι από τη κρίση, έχει ένα εκατομμύριο άνεργους, ο πλειστηριασμός είναι η απάντηση σε δάνεια, το 40% των Ελλήνων διαβιούν κάτω από το όριο της φτώχειας. Γιατί είναι άλλο να ζω και άλλο να διαβιώ. Η μη μόνιμη και φτηνή εργασία στους νέους κυριαρχεί ως καθεστώς. Δημιουργούν ανενόχλητοι το φθηνό άνθρωπο ως το νέο υπόδειγμα. Εταιρίες εκποιούν επιχειρήσεις για λογαριασμό των τραπεζών. Άνθρωποι δεν μπορούν να βγάλουν πέρα τη βδομάδα. Και οι ανυπόληπτες ακροδεξιές μειοψηφίες δημιουργούν πολιτική ατζέντα.\nΒέβαια δεν λείπουν και ορισμένοι διανοούμενοι που κατ επάγγελμα δημιουργούν συγχύσεις ανάμεσα στο πατριωτισμό και τον εθνικισμό, ανάμεσα στον ουμανισμό και τις δήθεν προστασίες του ελληνικού πολιτισμού, προτάγματα που δήθεν κινδυνεύουν από εκατό χιλιάδες ανθρώπους, αλλοδαπούς που ζητούν άσυλο ή εργασία , ή διάβαση για άλλες χώρες.\nΔεν ήλθαν μόνοι τους οι ακροδεξιοί και η δεξιά. Τούς έφεραν και «εκδικητές» ψηφοφόροι του πρώην Πασοκ που αντί να κάνουν αυτοκριτική ψήφισαν δεξιά , τους ψήφισαν και ορισμένοι της «ανανεωτικής αριστεράς». Καθώς και εκδικητές από την εξωκοινοβουλευτική αριστερά. Γιατί ο τυχοδιωκτισμός δεν έχει χρώμα.\nΟι κυβερνήσεις του Α. Τσίπρα είχαν θετικά επιτεύγματα, όπως η έξοδος από τα μνημόνια , η λύση στο Μακεδονικό και άλλα. Ωστόσο, δεν αναιρούνται και ευθύνες όπως το ότι συνολικά έδωσε προτεραιότητα στα αποτελέσματα της κρίσης και δευτερευόντως στα αίτια, έδωσε προτεραιότητα στα δημόσια οικονομικά και όχι στην οικονομία συνολικά, λειτούργησε ως αντιπολίτευση απέναντι στα ΜΜΕ και όχι ως κυβέρνηση θέτοντας άλλους κανόνες απέναντι στην αυθαιρεσία των νέων ανακτόρων του συστήματος .Γιατί αυτό είναι τα κανάλια, τα νέα «ανάκτορα» του συστήματος.\nΟρισμένοι προπαγανδίζουν τη συγκρότηση μετώπων για άμυνα απέναντι στον αντίπαλο καθώς και τη δημιουργία πόλων στη λογική της συσπείρωσης και αντισυσπείρωσης, με καθοδηγητές και καθοδηγούμενους.\nΑπό το 1936 -80 χρόνια και πλέον – είναι γνωστά τα εν λόγω σχήματα, ως πολιτικές ήττας του προοδευτικού κινήματος. Και έκτοτε ιστορικά αποτελούν πάγιες αναφορές για μειοψηφικές πολιτικές.\nΗ μειοψηφική στρατηγική οδηγεί αντικειμενικά στη λογική του δευτέρου κόμματος και όχι σε κυβερνητική πολιτική πλειοψηφία.\nΗ αυτοκριτική έδειξε ένα άλλο δρόμο, την επιλογή της κοινωνικής και πολιτικής πλειοψηφίας, μια νέα στρατηγική για την εναλλακτική λύση.\nΚαι αυτός ο δρόμος σημαίνει –μεταξύ των άλλων – και ανάληψη πρωτοβουλιών και δημιουργία γεγονότων, πέραν των κοινοβουλευτικών δράσεων. Ο δρόμος της πλειοψηφίας, είναι ο δρόμος της νέας νίκης των προοδευτικών δυνάμεων.\nΣτέφανος Τζουμάκας https://tvxs.gr/\nPrevious PostΕσείς τους εκπαιδεύσατε Κυριάκο…\nNext PostΜαθητικές χαραμάδες φωτός στο σκοτάδι των ημερών\nΠατέρας Βασίλη Μάγγου: «Οι πολίτες και τα κινήματα οφείλουμε να αντιπαλέψουμε την αστυνομική βία»\nhttp://www.topontiki.gr/ 31 Ιουλίου 2020\nΠαγουράκι μου λαμπρό φέγγε μου να περπατώ\nΚωστής Παπαϊωάννου https://antiphono.wordpress.com/ 31 Αυγούστου 2020


eXofitsio: ΤΕΛΟΣ ΣΤΑ ΧΕΙΡΟΓΡΑΦΑ ΠΑΡΑΒΟΛΑ, ΟΛΑ ΗΛΕΚΤΡΟΝΙΚΑ\nΤο υπουργείο Οικονομικών βάζει τέλος στην ταλαιπωρία των πολιτών με την αγορά παραβόλων και τη συμπλήρωση αυτών. Πλέον θεσπίζεται το ηλεκτρονικό παράβολο καθώς εγκύκλιος καθιερώνει τη διαδικασία είσπραξης και...\nεπιστροφής του e- παραβόλου ώστε οι συναλλαγές να γίνονται από απόσταση.\nΕφόσον χορηγηθεί το e-Παραβόλο, καταβάλλεται το αντίστοιχο ποσό στον φορέα είσπραξης με γνωστοποίηση σε αυτόν του μοναδικού ψηφιακού κωδικού. Η καταβολή δύναται να πραγματοποιείται και με τη χρήση χρεωστικών ή πιστωτικών καρτών μέσω της διαδικτυακής πύλης της Γ.Γ.Π.Σ.Αναλυτικά η εγκύκλιος:\nΕφόσον οι φορείς είσπραξης καθυστερούν με υπαιτιότητά τους την απόδοση στο Ελληνικό Δημόσιο των ποσών που εισέπραξαν, η Γενική Διεύθυνση Οικονομικής Επιθεώρησης θα καταλογίζει τόκους υπερημερίας επί των ποσών αυτών. Εάν η καθυστέρηση οφείλεται σε υπαιτιότητα της ΔΙΑΣ Α.Ε., το Ελληνικό Δημόσιο θα λαμβάνει ως αποζημίωση ποσό ίσο με τον τόκο υπερημερίας, καταλογιζόμενο από τη Γενική Διεύθυνση Οικονομικής Επιθεώρησης. Η ενημέρωση της Γενικής Διεύθυνσης Οικονομικής Επιθεώρησης για τέτοιες καθυστερήσεις θα γίνεται από τη Διεύθυνση Πολιτικής Εισπράξεων.fimotro


Fanari Press – Valentino: Ξέρω τί θέλουν οι γυναίκες… Θέλουν να είναι όμορφες\nValentino: Ξέρω τί θέλουν οι γυναίκες… Θέλουν να είναι όμορφες\nΟ μεγάλος σχεδιαστής, με διάφορα στιγμιότυπα από τη δουλειά και τη ζωή του…\nμας ταξιδεύει στο χρόνο.\nΝομίζω ότι οι ωραιότερες δημιουργίες υψηλής ραπτικής φέρουν την υπογραφή του Valentino… Ένα όνομα που έχει αφήσει εποχή στο χώρο και παρόλο που ο διάσημος σχεδιαστής να έχει αποσυρθεί, παραμένει όμως ακόμα στην πρώτη γραμμή…\nΞεκίνησε να δουλεύει δίπλα στον μόδιστρο Jean Desses το 1950, ενώ ήταν μόλις δεκαοκτώ χρονών και από εκείνον, αναμφίβοα, έμαθε πολλά. Ο Valentino επιστρέφει στη Ρώμη στις αρχές της δεκαετίας του ᾽60, όπου και ανοίγει το πρώτο του ατελιέ. Λανσάρει και γίνεται γνωστός για τις μακριές του φούστες, την εποχή που στη μόδα ήταν τα μίνι. Τότε, ήταν η εποχή της «Dolce Vita». Της ταινίας Πολλές ηθοποιοί του Χόλλυγουντ πήγαιναν στη Ρώμη για να γυρίσουν ταινίες. Ανακαλύπτουν, λοιπόν, τον Valentino, λατρεύουν τις δημιουργίες του και καθορίζουν τη φήμη του στο χώρο της μόδας. Στις 31 Ιουλίου του 1960, ο Ιταλός μόδιστρος, γνωρίζει τον συνέταιρο –και σύντροφό του– Giancarlo Giametti. Εκείνος, αναλαμβάνει σύντομα τη θέση του διευθύνοντα συμβούλου εμπορικής ανάπτυξης του οίκου Valentino. To 1967, στο Ντάλας του Τέξας, του απονέμουν ένα βραβείο που ισοδυναμεί με Όσκαρ στο χώρο της μόδας. Πρόκειται για το βραβείο Neiman Marcus. Ωστόσο, η καθορισική χρονιά για εκείνον, έρχεται το 1969, με την κολεξιόν «White Collection». Εκεί, παρουσιάζει κοντά φορέματα συνδυασμένα με δαντελένιες κάλτσες και ίσια παπούτσια. Το λογότυπο «V» εμφανίζεται για πρώτη φορά στα κουμπιά, τις τσέπες και τα αξεσουάρ της συλλογής.\nΤα μεγαλύτερα περιοδικά του κόσμου, παρουσιάζουν τις δημιουργίες του, ανάμεσά τους TIME και LIFE. Ο λαμπρός κύκλος των πελατών του μεγαλώνει και συμπεριλαμβάνονται κάποιες από σπουδαίες, διάσημες γυναίκες, όπως οι Jacqueline Kennedy, πριγκίπισσα Margaret, Elizabeth Taylor, Farah Diba, Marella Agnelli, the Begum Aga Khan και πολλές άλλες.\nΠριν δέκα χρόνια, στις 4 Σεπτεμβρίου του 2007, ο Valentino, μετά την ολοκλήρωση της επίδειξης της Ηaute Couture κολεξιόν του στο Παρίσι, ανακοινώνει ότι εγκαταλείπει το χώρο της μόδας που αγάπησε και αφοσιώθηκε σε όλη του τη ζωή. Σήμερα, η Maria Grazia Chiuri, είναι επικεφαλής σχεδιάστρια του οίκου του. Είναι η γυναίκα η οποία εργάστηκε αρκετά χρόνια δίπλα στον Valentino προτού της ζητηθεί να αναλάβει τον οίκο.\nΠροηγούμενο ΆρθροΣυνάντηση Τσίπρα-Ζάεφ στη Σόφια Επόμενο ΆρθροΤελικός Κυπέλλου Ελλάδας, ΑΕΚ – ΠΑΟΚ: Ένταση έξω από το Golden Hall – Μολότοφ και χημικά – Καίγονται κάδοι [video]


ΖΕΙΔΩΡΟΝ: Φωτορεπορτάζ από την επετειακή εκδήλωση της ΕΛΕΠΑΠ Αγρινίου για τα 20 χρόνια λειτουργίας της\nΣτη Μπλέτσα Ευγενία, απόφοιτη Τμήματος Διαχείρισης Πολιτισμού Περιβάλλοντος, και Νέων Τεχνολογιών Πανεπιστήμιου Ιωαννίνων.\nΣτη Νταούλη Κατερίνα, απόφοιτη τμήματος Ψυχολογίας Πάντειου Πανεπιστημίου.\nΣτο Βάρρα Κων/νο, φοιτητή παιδαγωγικού Τμήματος ΕΚΠΑ.\nΣτη Σιάμου Μαρίνα, απόφοιτος Νομικής Σχολής Αθηνών.\nΑκολούθησε καλλιτεχνικό πρόγραμμα από το Ωδείο Σύγχρονης Τέχνης της κας Κατερίνας Παπαδημητρίου- Κορκοντζέλου, όπου η χορωδία και το μουσικό εργαστήρι του Ωδείου Σύγχρονης Τέχνης τραγούδησαν για τα παιδιά της ΕΛΕΠΑΠ.\nΤο Παπαστράτειο Μέγαρο πλημμύρισε από τις γλυκές φωνές των παιδιών. Με χαρά, ευφροσύνη και συγκίνηση γέμισαν οι ψυχές των παρευρισκομένων. Πολλά τα ευχαριστώ και απέραντη η ευγνωμοσύνη από την οικογένεια της ΕΛΕΠΑΠ.\nΔείτε φωτο & βίντεο από την εκδήλωση\nΔείτε περισσότερο φωτορεπορτάζ από την εκδήλωση ΕΔΩ\nΗ επόμενη μέρα είναι εδώ - Η μεγάλη εικόνα πίσω από τις "περίεργες" συγκρούσεις των ημερών\nΝα το πάρουμε και λίγο στην πλάκα..... (τραγούδι κορωνοϊού)


νεολαία / Σοφία Γαρμπή / 21.03.2019\nΗ εκδήλωση αποτελούνταν από δύο εισηγήσεις μαθητριών. Η πρώτη εμπεριείχε μια ιστορική αναδρομή στους παγκόσμιους γυναικείους αγώνες, για να γίνει κατανοητό το πώς καθιερώθηκε η 8 Μάρτη ως ημέρα των γυναικών. Υπήρξε παράλληλα και αναφορά στα γυναικεία επαναστατικά κινήματα στην Ελλάδα. Στη δεύτερη εισήγηση έγινε ανάλυση για τη θέση της γυναίκας στο σύγχρονο κόσμο και για το πώς εντοπίζεται ο σεξισμός σε διάφορους τομείς (ΜΜΕ, εκπαίδευση, οικογένεια). Με αφορμή το ρόλο της γυναίκας στη σύγχρονη οικογένεια, τονίστηκε ότι η μειονεκτική θέση της δεν «ξεφύτρωσε» από κάπου. Αντίθετα, εξυπηρετεί την ομαλή λειτουργία του κοινωνικοοικονομικού συστήματος (καπιταλισμού). Επίσης, έγινε αναφορά στη θέση της γυναίκας στην Ελλάδα του σήμερα, στο πώς αυτή πλήττεται από τις μνημονιακές πολιτικές του νεοφιλελευθερισμού και την άνοδο της ακροδεξιάς. Και στις δύο εισηγήσεις υπήρξε ιδιαίτερη μνεία για τη μεγαλειώδη φεμινιστική απεργία που έλαβε χώρα στην Ισπανία και σε 40 χώρες διεθνώς στην περσινή 8 Μάρτη. Ιδιαίτερα, στην πρώτη εισήγηση αποδόθηκε με γλαφυρότητα το κλίμα που επικράτησε στην Ισπανία πέρυσι.


Νίκησε για τον λόγο που έχασε πέρυσι από την Ζαλγκίρις\nΓεγονός! Ο Παναθηναϊκός στα δυο ματς στο ΟΑΚΑ την διαβολοβδομάδα δεν παρουσίασε καλό πρόσωπο έχοντας απλά εκλάμψεις κυρίως στην επίθεση και ένα καλό αμυντικό δεκάλεπτο (4ο) με την Μπάγερν. Και τι έγινε; Το ζητούμενο ήταν να έρθουν οι νίκες που θα τον εδραίωναν στην 6η θέση. Και ήρθαν.\nΉρθαν με ένα καταπληκτικό διήμερο του Γιώργου Παπαγιάννη. Ο Έλληνας σέντερ ήταν καθοριστικός σε άμυνα και επίθεση και πάνω από όλα εμφατικός στις κινήσεις του στις δυο ρακέτες. Είναι μεγάλο κεφάλαιο για τον Παναθηναϊκό και το Ελληνικό μπάσκετ ο Παπαγιάννης και μακάρι να μπορέσει να σταθεροποιήσει την απόδοση του. Block, Rebound and Dunks. Πόσο πιο απλά να του το εξηγήσει ο Πιτίνο.\nΣτο παιχνίδι με την Ζαλγκίρις ο Παναθηναϊκός κέρδισε φέτος (πέρυσι είχε ηττηθεί) και η εξήγηση είναι απλή. Πέρυσι ο συμπαθέσταστος, τίμιος αλλά…. Λεκαβίτσιους και φέτος η ΄ληστεία΄ της χρονιάς ο Ταιρις Ραις. Ο Αμερικανός γκάρντ για άλλη μια φορά ήταν αυτός που σάλπισε την αντεπίθεση του Παναθηναϊκού όταν οι Λιθουανοί άριστα στημένοι στο παρκέ από τον Γιασικεβίτσιους είχαν προς στιγμήν παγιώσει μια διαφορά 8-10 πόντων.\nΟ Παναθηναϊκός είναι τυχερός που η… αλλαγή του Καλάθη είναι σε τέτοια φόρμα. Και είναι και ένας λόγος που οι πράσινοι κερδίζουν τα κλειστά ματς. Το σχήμα με Ραις και Καλάθη δίνει την δυνατότητα για καλά pick and roll, σουτ μακρινό του Ραις, και drive στην αντίπαλη άμυνα.\nΑπό εκεί και πέρα ο ΝτεΣον Τόμας βάλθηκε να μας τρελάνει θετικά και αρνητικά σε ένα δεκάλεπτο. Με την διαφορά στους 10 και ενώ δεν έχει κάνει καλό άλμα αντί να αφήσει την μπάλα απλά στο… πλεχτό πάει να καρφώσει. Το χάνει και τρώει ένα 4-0 γρήγορο ο Παναθηναϊκός και αντί για 12 πάει στους 6. Μετά βάζει 2 τρίποντα και δείχνει να είναι αυτός που θα δώσει το τελικό χτύπημα. Και όμως στο τέλος ουσιαστικά ο Τόμας είναι αυτός που το κάνει και πάλι ντέρμπι το ματς. Πως; Με το σκορ στο 96-91 ο Λεκαβίτσιους κάνει διείσδυση και ενώ ο Καλάθης είναι κοντά του και που στην τελική και να το βάλει δεν έγινε κάτι με .. μαξιλαράκι τριών πόντων, ο Αμερικανός επιλέγει να δώσει μια ακατανόητη βοήθεια στην μια πάσα απόσταση με αποτέλεσμα ο Λέκα να πασάρει στον Χεις μόνο του στην γωνία και να γίνει το 96-94. Σήμερα δεν το πλήρωσε. Αργότερα όμως ο Παναθηναϊκός τέτοιες φάσεις, όπως και κάποιες αδυναμίες του να βάλει την μπάλα στο παρκέ μετά από άουτ θα τις πληρώσει ακριβά.\nΗ Ζαλγκίρις μπορεί να βρίσκεται στις τελευταίες θέσεις αλλά προερχόταν από 3 νίκες και είναι σίγουρο ότι θα πολεμήσει μέχρις εσχάτων για να προλάβει τα playoffs. H νίκη είναι ΤΕΡΑΣΤΙΑ σημασίας για τους Πρωταθλητές Ελλάδας και θα φανεί στο τέλος. Εξυπακούεται ότι πρέπει να έρθει η νίκη κόντρα στην Βιλερμπάν την επόμενη αγωνιστική για το 13-8.\nΥ.Γ. 4/4 στις δυο διαβολβδόμαδες ο Παναθηναϊκός. Τεράστια υπόθεση αν αναλογιστεί κανείς ότι συνήθως τόσα χρόνια το ½ ήταν το αγαπημένο των πρασίνων.\nΗ λεπτομέρεια που δείχνει τον χαρακτήρα στα δύσκολα βράδια και το καταλυτικό νούμερο 33\tΧτίζει κάτι όμορφο με βάση τον Ελληνικό κορμό


Ομοφυλοφιλία: Αλήθειες και ψέματα για το διαφορετικό σεξουαλικό προσανατολισμό (και δυο λόγια για την ταυτότητα φύλου) – Η ΚΟΚΚΙΝΗ\n19 Ιουνίου 2019 14 Νοεμβρίου 2021 kokkiniefimerida\n*Αναδημοσιεύουμε στην ιστοσελίδα μας το παρακάτω άρθρο, που το θεωρούμε κλασικό πλέον και αναντικατάστατο κείμενο στην ελληνική βιβλιογραφία για την υπεράσπιση της lgbtq+ απελευθέρωσης από τη σκοπιά του επαναστατικού μαρξισμού. Το άρθρο του Στρατή Γατελούζου πρωτοδημοσιεύτηκε στο περιοδικό lgbt-Κόκκινο, τεύχος 1, Ιούνιος 2012.\nΗ αναδημοσίευση γίνεται με την άδεια του αρθρογράφου με την ευκαιρία της επετείου, αυτόν τον μήνα, των 50 χρόνων από την εξέγερση του Στόουνγουoλ.\nΚάποιοι όροι απηχούν την ορολογία και τις θεωρητικές επεξεργασίες της περιόδου, κατά την οποία γράφτηκε το άρθρο, δηλαδή πριν από 8 χρόνια.\nΓράφει ο Στρατής Γατελούζος\nΒέβαια, τα ζητήματα φύλου και σεξουαλικού προσανατολισμού δεν είναι «μπετόν-αρμέ». Υπάρχουν και πολλές ενδιάμεσες καταστάσεις. Κάποιοι άνθρωποι δε θέλουν να τους ταυτίζουν με μία από τις ταμπέλες «άνδρας» ή «γυναίκα». Για αυτούς το ζήτημα δεν μπαίνει αντιθετικά – ή άνδρας ή γυναίκα. Μπορούν να νιώθουν κάτι από τα δύο ταυτόχρονα ή τίποτα από τα δύο ή ένα από τα δύο σε διαφορετικές φάσεις τις ζωής τους.\nΚατ’ αρχάς, οι ομοφυλόφιλοι ΔΕΝ ΕΠΙΛΕΓΟΥΝ να είναι ομοφυλόφιλοι. Πολύ απλά, κάποιοι άνθρωποι έλκονται σεξουαλικά από άτομα του ίδιου φύλου. Just that! Ούτε βίτσιο είναι ούτε επιλογή τους. Δεν ξύπνησαν μια μέρα και είπαν «Τώρα θα γίνω ομοφυλόφιλος»! Απλώς έτσι ερωτεύονται.\nΔηλαδή και οι ετεροφυλόφιλοι επιλέγουν να τους αρέσουν οι γυναίκες ως ερωτική συντροφιά; Μα αν ίσχυε αυτό, τότε θα μπορούσαμε να επιλέξουμε γενικώς ποιον άνθρωπο θα ερωτευτούμε. Π.χ. θα επιλέγαμε να ερωτευτούμε κάποιο στενό φιλικό μας πρόσωπο, με το οποίο προφανώς μας συνδέουν κοινές αντιλήψεις και ενδιαφέρονται. Ισχύει αυτό; Όχι βέβαια! Αν η ομοφυλοφιλία ήταν επιλογή, εγώ προσωπικά δεν υπήρχε περίπτωση «να επιλέξω να γίνω ομοφυλόφιλος» και να υφίσταμαι για μια ζωή τη διαρκή καταπίεση να ζω κρύβοντας την ερωτική μου ζωή σχεδόν από όλους…Χώρια που από τη στιγμή που υιοθετηθεί η άποψη περί επιλογής, τότε τροφοδοτείται και η άποψη ότι αν κάποιος θέλει, μπορεί και«να μην επιλέξει “να γίνει” ομοφυλόφιλος» (να υποθέσουμε ότι πατάει το κουμπάκι και γίνεται ετεροφυλόφιλος;). Τα «ψυχιατρικά» ιδρύματα που υπόσχονται «θεραπεία από την ομοφυλοφιλία», στη Βρετανία και αλλού, βασίζονται ακριβώς σε αυτή τη θεωρία περί «σεξουαλικής επιλογής»…\nΕπίσης, αξίζει να τονιστεί ότι δεν επιδίδονται όλοι οι ομοφυλόφιλοι σε πρωκτικές επαφές.Αυτό που χαρακτηρίζει τον ομόφυλο ανδρικό έρωτα δεν είναι η πρωκτική διείσδυση, αλλά ο πόθος για το ίδιο φύλο (το πρόσωπο, το σώμα, τη μυρωδιά, ολόκληρη την παρουσία ενός άνδρα). Άλλωστε, η πρωκτική διέγερση δεν είναι defacto μόνο ομοφυλόφιλη πρακτική, αφού όλοι οι άνδρες (στρέιτ και γκέι) διεγείρονται στη συγκεκριμένη περιοχή, επειδή αυτή εφάπτεται με τον προστάτη (βασικές γνώσεις ανατομίας-φυσιολογίας του ανδρικού σώματος, που όμως ακόμα και στο 2012 θεωρούνται ταμπού – ειδικά στην… εφαρμογή τους).\nΜέσα από τέτοια γραπτά δημιουργήθηκε σταδιακά το πρότυπο του ετερόφυλου ζευγαριού που επιτρέπεται να κάνει έρωτα μόνο μετά το γάμο. Μάλιστα, τα «ιερά» κείμενα του χριστιανισμού βάζουν αυστηρότατους κανόνες στον έρωτα ΚΑΙ για τα παντρεμένα ετερόφυλα ζευγάρια: Το σεξ επιτρέπεται μόνο τις Τρίτες και τις Πέμπτες! Και γιατί αυτό; Διότι η Δευτέρα είναι προς τιμήν του αρχάγγελου Μιχαήλ, η Τετάρτη αφιερώνεται στο μυστικό δείπνο και η Παρασκευή στην Παναγία! Όσο για το Σαββατοκύριακο; Η Κυριακή είναι η μέρα του εκκλησιασμού και της «θείας κοινωνίας» και το Σάββατο η μέρα προετοιμασίας για την Κυριακή. Επιπλέον, προβλέπονται για τους παντρεμένους τέσσερις μεγάλες περίοδοι καθημερινής αποχής από τον έρωτα:\n– Το σαραντάμερο για τα Χριστούγεννα.\n– Η μεγάλη σαρακοστή, για το Πάσχα (εφτά εβδομάδες!)\n– Των Αγίων Αποστόλων, για τους αποστόλους Πέτρο και Παύλο (μέχρι ένας μήνας αποχής ως τις 29 Ιουνίου).\n– Το Δεκαπενταύγουστο για την κοίμηση της Θεοτόκου.\nΓια ποιο λόγο υπερασπιζόμαστε τα δικαιώματα των ομοφυλόφιλων; Μήπως το gay κίνημα είναι τύπου lifestyle (όπως λέει το ΚΚΕ και ο μαοϊκός χώρος);\n– Δικαιούνται φοροελαφρύνσεις και άλλες διευκολύνσεις όπως π.χ. την από κοινού υποβολή φορολογικής δήλωσης.\n– Αποκτούν όλα τα δικαιώματα που απορρέουν από το κληρονομικό δικαίωμα του συζύγου (Άρθρα 1820, 1821 Αστικού Κώδικα – Ο/η σύζυγος που επιζεί, Πέμπτη Τάξη) στην εξ αδιαθέτου διαδοχή. Ο σύζυγος που επιζεί δικαιούται ακόμα και να μεταβιβαστεί σε αυτόν η σύνταξη του θανόντα όπως και να έχει συμμετοχή στα κοινά, κατά τη διάρκεια της έγγαμης συμβίωσης, αποκτήματα. Επίσης αποκτά όλα τα δικαιώματα που προβλέπονται στο οικογενειακό δίκαιο για τον γάμο (άρθρ. 1350 επ. – Γάμος), καθώς ένα ομόφυλο ζευγάρι μπορεί, όπως όλα τα ζευγάρια, να κόπιασε κατά τη διάρκεια της κοινής τους ζωής για την δημιουργία π.χ. μιας κατοικίας. Με το υπάρχον όμως καθεστώς μπορεί ο κάθε ανιψιός και συγγενής του θανόντα να πάρει π.χ. το σπίτι, στο οποίο έμενε το ζευγάρι και να πετάξει έξω τον επιζώντα σύντροφο.\n– Επίσης, σε περίπτωση νοσηλείας στην εντατική ενός από τους συντρόφους, ο άλλος θα έχει το δικαίωμα να τον επισκεφτεί, διότι στην εντατική μπορούν να έχουν πρόσβαση μόνο συγγενείς του ασθενούς.\n– Το κυριότερο: Με την ψήφιση του γάμου ομοφύλων έχουμε γενικότερη θεσμική κατοχύρωση των ομοφυλόφιλων.\n Όχι βέβαια ότι περιμέναμε το DSMγια να μας πει το αυτονόητο: Η ομοφυλοφιλία είναι φυσιολογικότατη, ασχέτως των πορισμάτων των διαφόρων καταλόγων. Άλλωστε, η διαδικασία με την οποία προστίθενται ή αφαιρούνται «νοσήματα» από τον DSM θεωρείται άκρως διαβλητή και ευθέως συνδεδεμένη με τα συμφέροντα των φαρμακευτικών εταιρειών των ΗΠΑ.\n Το κράτος έκτακτης ανάγκης «εγκαινιάστηκε» στη μεγαλειώδη εξεγερσιακή διαδήλωση της 5ης Μάη του 2010, μία μέρα πριν την ψήφιση του 1ου μνημονίου από το ΠΑΣΟΚ, την Ντόρα και το Λάος. Από τότε και μετά, οι κοινωνικοί και οι εργατικοί αγώνες στοχοποιούνται συλλήβδην από το κράτος και την αστυνομία ως εν δυνάμει επικίνδυνοι για τα συμφέροντα του ντόπιου καπιταλισμού και του αστικού συστήματος εξουσίας. Οι ομοφυλόφιλοι πήραμε μια πρώτη γεύση από το κράτος έκτακτης ανάγκης, όταν στο περσινό AthensPrideη αστυνομία εμπόδισε προς στιγμήν την gay πορεία να μπει στην πλατεία Συντάγματος. Τελικά απαγορεύτηκε «μόνο» η διέλευση των αρμάτων.\nPrevious Ανακοίνωση της εφημερίδας “Η Κόκκινη” για την ένταση του ελληνοτουρκικού ανταγωνισμού\nNext Τι να κάνουμε μετά την ήττα;